સીએએ-એનઆરસીના વિરોધમાં રાષ્ટ્રીય સંગઠનોએ આપેલા ભારત બંધના કોલમાં બુધવારે અમદાવાદમાં મિશ્ર પ્રતિસાદ જોવા મળ્યો હતો, અમદાવાદના કોટ વિસ્તારમાં ત્રણ દરવાજા, રિલીફ રોડ, દાણીલીમડા, જમાલપુર, બહેરામપુરા, શાહઆલમ ઉપરાંત સરખેજ-જુહાપુરા, રખિયાલ-ગોમતીપુર, બાપુનગર સહિતના લઘુમતી વસ્તી ધરાવતા વિસ્તારોમાં સવારથી જ બજારો-દુકાનો સજ્જડ બંધ રહ્યા હતા, બીજી તરફ અમદાવાદ પશ્ચિમ વિસ્તારમાં બંધની સહેજેય અસર વર્તાઈ ન હતી, જનજીવન રાબેતા મુજબ રહ્યું હતું.